ai4bharat/Pralekha huggingface dataset:
وزارت آیوش
بین الاقوامی یوم یوگ 2020 کا کرٹین ریزر یعنی تعارفی پروگرام 10 جون کو ڈی ڈی نیوز پر نشر کیا جائے گا
نئی دہلی، 9/ جون 2020 ۔ آیوش کی وزارت بین الاقوامی یوم یوگ 2020 کے کرٹین ریزر یعنی تعارفی پروگرام کی شکل میں ایک ٹیلی ویژن پروگرام کی میزبانی مرارجی دیسائی نیشنل انسٹی ٹیوٹ آف یوگا کے تعاون سے کرے گا، جسے 10 جون 2020 کو شام 7 بجے سے شام 8 بجے تک ڈی ڈی نیوز پر نشر کیا جائے گا۔ اسے آیوش کی وزارت سے فیس بک پیج پر بھی لائیو اسٹریم کیا جائے گا۔
یہ تعارفی پروگرام بین الاقوامی یوم یوگ 2020 کے لئے 10 روزہ باقاعدہ الٹی گنتی کو ظاہر کرے گا۔ آیوش کے مرکزی وزیر مملکت جناب شری پد نائک، وزیر اعظم کے دفتر میں وزیر مملکت ڈاکٹر جتیندر سنگھ اور انڈین کونسل فار کلچرل ریلیشن کے صدر ڈاکٹر ونے سہسر بدھے، الیکٹرانک وسیلے سے قوم سے خطاب کریں گے۔ آیوش کے سکریٹری وید راجیش کوٹیچا اس موقع پر موجود ہوں گے۔
کووڈ-19 کے سبب ملک میں موجودہ صحت ہنگامی صورت حال کے پیش نظر اس سال بین الاقوامی یوم یوگ کو بین الاقوامی سطح پر ڈیجیٹل طریقے سے منایا جائے گا۔ کورونا وائرس کا حددرجہ پھیلاؤ ہونے کے پیش نظر وزارت لوگوں کو اپنے اپنے گھروں میں ہی یوگ کی مشق کرنے کے لئے حوصلہ افزائی کررہی ہے۔ وزیر اعظم جناب نریندر مودی نے عوامی الناس کے لئے ایک ویڈیو بلاگنگ مسابقہ ’’میری زندگی، میرا یوگ‘‘ کا بھی اعلان کیا ہے۔
تعارفی پروگرام کے بعد آئندہ 10 دنوں کے دوران، یعنی 11 جون 2020 سے 20 جون 2020 تک، ڈی ڈی بھارتی / ڈی ڈی اسپورٹس پر عام یوگ پروٹوکول پر ٹریننگ سیشن صبح 8 بجے سے صبح 08:30 بجے تک ہوگا۔ یہ ملک کے یوگ کی تعلیم کے اہم ادارے مرارجی دیسائی نیشنل انسٹی ٹیوٹ آف یوگا، نئی دہلی کے ذریعے منعقد کیا جائے گا۔
یوگ گرو سوامی رام دیو جی، سری سری روی شنکر جی، ست گرو جگی واسودیوجی، ڈاکٹر ایچ آر ناگیندر جی، شری کملیش پٹیل جی ، سسٹر شیوانی اور سوامی بھارت بھوشن جی ہماری زندگی میں یوگ کی خصوصی اہمیت کے بارے میں تفصیل سے بتائیں گے۔ اس کے ساتھ ہی وہ ہمیں یہ بھی بتائیں گے کہ کیسے ہم یوگ کا استعمال قوت مدافعت کو بڑھانے اور ذہنی صحت نیز بیماری کو بہتر کرنے میں کرسکتے ہیں۔
وزارت کے معززین بھی لوگوں سے خطاب کرکے کووڈ-19 کی وبا کے موجودہ مشکل وقت میں لوگوں کو اپنے گھر پر ہی یوگ کرنے کا اہل بنانے کے لئے وزارت کے ذریعے اٹھائے گئے اہم اقدامات پر روشنی ڈالیں گے۔ ایمس کے ڈائریکٹر، اے آئی آئی اے کے ڈائریکٹر اور ایم ڈی این آئی وائی کے ڈائریکٹر ماہرین کے پینل میں شامل ہوں گے۔
اس سال بین الاقوامی یوم یوگ ایسے وقت منایا جانا ہے جب پوری دنیا کووڈ-19 کی زد میں ہے۔ حالانکہ یہ حقیقت انتہائی اہم ہے کہ یوگ کی مشق کے، صحت کو بنانے اور تناؤ کو کم کرنے والے، اثرات ان مشکل حالات میں لوگوں کے لئے خاص طور پر موزوں ہیں، لہٰذا بین الاقوامی یوم یوگ 2020 پر سوشل ڈسٹینسنگ کے ضابطوں پر عمل کرتے ہوئے لوگوں کے ذریعے اپنے اپنے گھروں میں ہی رہ کر یوگ میں حصہ لینا اور سیکھنا مفید رہے گا۔ آیوش کی وزارت و متعدد دیگر حصص دار ادارے اپنے پورٹل اور فیس بک، انسٹاگرام، ٹویٹر اور یوٹیوب سمیت سوشل میڈیا ہینڈل پر مختلف ڈیجیٹل وسائل دستیاب کرارہے ہیں، جن کا استعمال لوگ اس انعقاد کے لئے خود کو تیار کرنے کی خاطر کرسکتے ہیں۔ دنیا بھر میں پھیلے یوگ کے فالوورس 21 جون کو صبح 7 بجے اتحاد کا مظاہرہ کریں گے اور اپنے اپنے گھروں میں ہی رہ کر عام یوگ پروٹوکول کے امتزاج پر مبنی یوگ مشق میں پورے جوش کے ساتھ حصہ لیں گے۔
زراعت اور کاشتکاروں کی فلاح و بہبود کی وزارت
نامیاتی کاشتکاری کوپراسیسنگ کے ساتھ منسلک کرنا
نئیدہلی03 جولائی ۔مرکزی حکومت ریاستوں میں کچھ مخصوص اسکیموں کے ذریعہ روایتی کاشتکاری کو فروغ دیتی رہی ہے۔ان اسکیموں میں مشن آرگینک ویلیو چین ڈیولپمنٹ نارتھ ایسٹرن ریجن  اور پرمپراگت کرشی وکاس یوجنا  ان اسکیموں پر 16-2015 سے عمل کیا جارہا ہے ۔ ان اسکیموں کےذریعہ کسانوںکو بوائی کےوقت اور بوائی کے بعد بیجوں ،سازوسامان وصولی کٹائی کے بعد کےلئے بنیادی ڈھانچہ تیار کرنے اور پیداوار کو پراسیسنگ سے منسلک کرنے کے لئے امداد فراہم کی جاتی ہے۔
زراعت اورکسانوں کی فلاح وبہبود کے مرکزی وزیر جناب نریندر سنگھ تومر نے لوک سبھا میں ایک سوال کے تحریر ی جواب میں یہ اطلاع فراہم کی ۔
م ن ۔ج ۔رم
2776U-
(Visitor Counter : 35
وزارت آیوش
یوگاکے8 ویں بین الاقوامی دن کی الٹی گنتی، یوگا مہوتسو کے ساتھ شروع ہوگی
کل آیوش کی وزارت کے تحت مرار جی دیسائی نیشنل انسٹی ٹیوٹ آف یوگا، یوگا مہوتسو 2022 کا انعقاد کر رہا ہے۔ آیوش اور بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال، بین الاقوامی یوگا کے دن-2022 کی 100 دن کی الٹی گنتی کے آغاز کی تقریب کا افتتاح کریں گے۔ افتتاحی اجلاس میں محنت و روزگار اور ماحولیات اور جنگلات کے مرکزی وزیر بھوپیندر یادو، ہریانہ کے وزیر اعلیٰ منوہر لال کھٹر، سکم کے وزیر اعلیٰ پریم سنگھ تمانگ، مرکزی وزیر مملکت برائے امورخارجہ اور ثقافت محترمہ میناکشی لیکھی، آیوش اور ڈبلیو سی ڈی کے وزیر مملکت ڈاکٹر منجپارہ مہندر بھائی اور رشی کیش کے پرمارتھ نکیتن کے سوامی چدانند بھی موجود ہوں گے۔
اس تقریب کا بنیادی مقصد, یوگا کی مختلف جہتوں اور اس کی افادیت کو وسیع تر ترویج اور تشہیر دینا ہے اور صحت، بہبود اور عالمی امن کے لیے آئی ڈی وائی - 2022 کی 100 دن کی الٹی گنتی مہم کو بھی فروغ دینا ہے۔
علاوہ ازیں اسکے افقی دائرہ کار کو وسیع کرنے کے لیے، مرارجی ڈیسائی نیشنل انسٹی ٹیوٹ آف یوگا کے زیراہتمام آیوش کی وزارت بھی، 13 مارچ 2022 سے 21 جون 2022 کے درمیان پوری دنیا میں: 100 دن، 100 شہر اور 100 تنظیمیں نامی ایک مہم شروع کر رہی ہے ۔
آئی ڈی وائی – 2022، یوگا کے بین الاقوامی دن کا آٹھواں ایڈیشن ہے۔ سابقہ نقش قدم پر چلتے ہوئے، اس سال ایم دی این آئی وائی کی طرف سے یوگا مہوتسو-2022 کا انعقاد کیا جا رہا ہے تاکہ یوگا کی مختلف جہتوں اور اس کی افادیت کو وسیع تر ترویج اور تشہیر دی جا سکےنیز پوری دنیا میں صحت و تندرستی اور امن کو فروغ دینے کے لیے ایک عوامی تحریک کو فروغ دیا جا سکے۔ یہ بات قابل ذکر ہے کہ 100 دن کی الٹی گنتی ہر سال، آئی ڈی وائی کے مشاہدے میں ایک اہم واقعہ ہوتاہے۔ یہ تقریب رسمی طور پر 8ویں آئی ڈی وائی – 2022کی طرف سفر کے آغاز کی نشان دہی کرے گی، جو بیماری، تناؤ اور ڈپریشن سے آزادی کی کا سفر ہے۔
سن2015 سے آئی ڈی وائی کے آغاز کے ساتھ، آیوش کی وزارت کے تحت مرارجی دیسائی نیشنل انسٹی ٹیوٹ آف یوگا، ماضی میں آئی ڈی وائی کے جشن کے بارے میں عوام میں آگاہی پیدا کرنے کے لیے کامیابی کے ساتھ یوگا مہوتسو کا انعقاد کرتا رہا ہے۔
آیوش کی وزارت، ہندوستان میں آئی ڈی وائی کے لیے نوڈل وزارت ہونے کے ناطے، بین الاقوامی یوم یوگا  کے سات کامیاب ایڈیشنوں کے انعقاد میں پیش پیش رہی ہے جن میں زبردست جوش و خروش نظرآیااور دنیا بھر سے حمایت حاصل ہوئی۔ وزارت نے یوگا کے پیغام کو عالمی سطح پر لے جانے میں گزشتہ 7 سالوں میں حاصل کی گئی پیش رفت کو آگے بڑھانے کے لیے مختلف پروگرام اور تعاون شروع کیا ہے۔ اس سال بھی وزارت 13 مارچ 2022 کو 8ویں آئی ڈی وائی کے سفر کی جانب 100 دن کی الٹی گنتی کے آغاز کو باضابطہ طور پر 13 مارچ 2022 کو کرٹین ریزر کے ساتھ شروع کرے گی۔ آئی ڈی وائی - 2022 کے 100 دن کی الٹی گنتی کے آغاز کے لئے ایک تقریب صبح 10:00 بجے سے وگیان بھون، نئی دہلی میں کئی معززین کی موجودگی میں منعقد کی جائے گی ۔
اس تقریب میں آیوش کی وزارت کے سینئر افسران، دیگر مختلف وزارتوں، تحقیقی کونسلوں اور قومی اداروں کے افسران، ایم او اے کے کئی دیگر نامور معززین اور ماہرین، اور کئی قابل احترام یوگا ماسٹروں اور گرووں کے پیغامات بھی شامل ہوں گے۔
اکیڈمک یوگا ماسٹرس، اسکالرس، پالیسی ساز، بیوروکریٹس، کارپوریٹ کے سرکردہ افراد، یوگا کے شوقین اور منسلک سائنسز کے ماہرین سمیت تقریبا 1500 شرکاء، یوگا مہوتسو-2022 میں شرکت کرنے جا رہے ہیں۔
۔۔۔۔۔۔۔۔۔۔۔
ش ح۔اع۔ر ا۔
U-2517
(Visitor Counter : 116
وزارت دفاع
ویسٹرن ایئر کمانڈ کے صدر دفاتر، سبرتو پارک میں ’آزادی کا امرت مہوتسو‘ کے تحت یونیٹی رن کا انعقاد کیا گیا
نئی دہلی، 02 نومبر 2021:
’آزادی کا امرت مہوتسو‘ منانے کے لئے بھارتی فضائیہ نے 31 اکتوبر 2021 کو ویسٹرن ایئر کمانڈ صدر دفاتر  میں ایک ’یونیٹی رن‘ کا انعقاد کیا ۔
اس دوڑ کو ایئر مارشل امیت دیو ،اتی ویششٹ سیوا میڈل، ویششٹ سیوا میڈل، ایڈ۔ ڈی ۔ کیمپ، ایئر آفیسر کمانڈنگ اِن چیف، ویسٹرن ایئر کمانڈ اور محترمہ سیما دیو، صدر اے ایف ڈبلیو ڈبلیو اے  کے ذریعہ مشترکہ طور پر جھنڈی دکھاکر رخصت کیا گیا۔
اس یونیٹی رن کا انعقاد بھارت کے ’مرد آہن ‘ سردار ولبھ بھائی پٹیل کو ان کی 146وین جینتی پر خراج عقیدت پیش کرنے کے لئے کیا گیا تھا، اس دن کو راشٹریہ ایکتا دیوس کے طور پر بھی منایا جاتا ہے۔
بھارتی فضائیہ کے عملے اور ان کے کنبوں کے اراکین نے آزادی کے 75 برس مکمل ہونے کو سب سے بہتر طریقے سے منان کے لئے 7.5 کلومیٹر کی دورڑ میں جوش و خروش کے ساتھ حصہ لیا۔
بجلی کی وزارت
این ایچ پی سی نے پرکاشمے کے’15ویں انرٹیا ایوارڈز 2022 میں‘ہندوستان کی بہترین عالمی سطح کی مقابلہ جاتی بجلی کمپنی – ہائیڈرو پاوراورقابل تجدیدتوانائی سیکٹر کا ایوارڈ جیتا
جناب یو ایس ساہی، ایگزیکٹیو ڈائریکٹر ، این ایچ پی سی نے این ایچ پی سی کو ہندوستان کی بہترین عالمی سطح کی مقابلہ جاتی بجلی کمپنی – ہائیڈروپاوراورقابل تجدیدتوانائی سیکٹر کے فاتح کی شکل میں 15ویں انرٹیا ایوارڈ 2022 میں کامیابی کی دی گئی ٹرافی اور توصیف نامہ حاصل کیا۔
این ایچ پی سی لمٹیڈ کو پرکاشمے’15ویں انرٹیا ایوارڈ2022میں کو ہندوستان کی بہترین عالمی سطح کی مقابلہ جاتی بجلی کمپنی – ہائیڈرو پاور اورقابل تجدیدتوانائی سیکٹرکے فاتح کی شکل میں اعزاز سے نوازا گیا ۔جناب یو ایس ساہی، ایگزیکٹیو ڈائریکٹر ، این ایچ پی سی نے22دسمبر2022 کو نئی دہلی انسٹی ٹیوٹ آف مینجمنٹ ، نئی دہلی میں منعقد ایک شاندار تقریب میں این ایچ پی سی کی طرف سے یہ ایوارڈ حاصل کیا۔
7000میگاواٹ سے زیادہ کی مجموعی املاک زمرہ قابل تجدید توانائی صلاحیت کے ساتھ ہائیڈرو پاور سیکٹر میں اپنی قیادت کی شناخت کے لئے این ایچ پی سی کو یہ ایواڈ فراہم کیا گیا ہے۔ یہ ایوارڈ یہ بھی تسلیم کرتا ہے کہ این ایچ پی سی کے پاس 5000میگاواٹ سے زیادہ کے زیر تعمیر پروجیکٹ ہیں اورسولر توانائی میں اضافے کے لئے 7000میگاواٹ سے زیادہ کی اولوالعزم اسکیم ہے۔یہ ایوارڈ نئی دہلی انسٹی ٹیوٹ آف مینجمنٹ کے چیئرمین جناب وی ایم بنسل کے ذریعے دیا گیا۔ تقریب کے دوران جناب کے وجیہ نند، اسپیشل چیف سیکریٹری توانائی ، آندھر پردیش سرکار اور جناب اے کے سنگھ سابق سی ایم ڈی این ایچ پی سی بھی موجود تھے۔
بھاری صنعتوں کی وزارت
بھاری صنعتوں کے مرکزی وزیر ڈاکٹر مہندر ناتھ پانڈے 4 فروری 2023 کو مانیسر میں ’’ پنچ امرت کی طرف‘‘ ایک تقریب کا افتتاح کریں گے
اس تقریب میں موٹرگاڑیوں کی صنعت کو فروغ دینے کے لیے وزارت کی طرف سے اٹھائے گئے اقدامات پر کانفرنس اور نمائش شامل ہوگی
کانفرنس میں ایم ایچ آئی اسکیموں پی ایل آئی- آٹو،پی ایل آئی اے سی سی ، – کیپٹل گڈس- 2 اور فیم کے نفاذ پر غور کیا جائے گا
نمائش میں اعلی درجے کی آٹوموٹیو ٹیکنالوجی اور گاڑیوں کی نمائش کی جائے گی
بھاری صنعتوں کے مرکزی وزیر ڈاکٹر مہندر ناتھ پانڈے 4 فروری 2023 کو بین الاقوامی مرکز برائے آٹوموٹیو ٹیکنالوجی  مانیسر، ہریانہ میں ایک روزہ میگا ایونٹ "ٹووارڈس پنچامرت" کا افتتاح کریں گے۔ وزیر اعظم جناب نریندر مودی کے اعلانات کے مطابق سی او پی-26 ’پنچ امرت کی سمت‘ میں، یہ تقریب ملک میں آٹو موٹیو انڈسٹری کے فروغ اور ترقی کے لیے وزارت کی طرف سے اٹھائے گئے اقدامات کو اجاگر کرنے کے لیے منعقد کی جا رہی ہے۔
اس موقع پر، مرکزی وزیر ڈاکٹر مہندر ناتھ پانڈے اور وزیر مملکت جناب کرشن پال نمائش اور آئی سی اے ٹی انکیوبیشن سنٹر کا افتتاح کریں گے۔ اس تقریب میں آٹوموٹیو انڈسٹری کے لیڈران، نیتی آیوگ، ایم ایچ آئی، ایم او آرٹی ایچ، ایم این آر ای، ایم او ای ایف سی سی ، ایم او پی، ایم او پی اور این جی سے تعلق رکھنے والے سینئر سرکاری افسران ، ماہرین تعلیم، اسٹارٹ اپس اور طلباء بھی شرکت کریں گے۔
ایم ایچ آئی اسکیموں پی ایل آئی –آٹو، پی ایل آئی –اے سی سی ، ایف اے ایم ای اور کیپٹل گڈز اسکیم کے نفاذ پر غور و خوض کرنے کے لیے آٹو موٹیو انڈسٹری اور ایم ایچ آئی کے افسران کے ساتھ ایک مختص کردہ ملاقاتی اور مذاکراتی سیشن کا بھی منصوبہ بنایا گیا ہے۔ ان اسکیموں کا مقصد اختراع کاری کا ایک ماحولیاتی نظام تیار کرنا ہے جو ماحول دوست اور بے ضرر نقل و حرکت کی سہولت کا راستہ ہموار کرے گا اور کاربن کی موجودگی کو کم کرنے میں مدد کرے گا۔
تکنیکی سیشن ہائیڈروجن، ای وی، بائیو فیول اور گیس ایندھن سے چلنے والی گاڑیوں کے لیے ٹیکنالوجیز تیار کرنے پر توجہ مرکوز کریں گے۔ اس سیشن میں نئی ٹیکنالوجیز کو تیزی سے اپنانے کے لیے پالیسی اور ریگولیٹری ماحولیاتی نظام پر غور کیا جائے گا اور اس سے مستقبل کے لیے روڈ میپ تیار کرنے میں مدد ملے گی ۔
آئی سی اے ٹی انکیوبیشن سنٹر اسٹارٹ اپس کی نگہ داشت کرے گا اور مارکیٹ میں تیار مصنوعات تیار کرنے میں ان کی مدد کرے گا۔
معززین کو آئی سی اے ٹی میں دستیاب ٹیسٹنگ اور سرٹیفیکیشن انفراسٹرکچر بھی دکھایا جائے گا۔
وزارت اطلاعات ونشریات
اطلاعات و نشریات اور ماہی پروری کے مرکزی وزیرمملکت ڈاکٹرایل موروگن 27 اور 28 اکتوبر کو کلگام ضلع کا دورہ کریں گے
اطلاعات و نشریات اور ماہی پروری کے مرکزی وزیرمملکت ڈاکٹرایل موروگن 27 اور 28 اکتوبر کو مرکزی حکومت کے عوام تک رسائی کے پروگرام کے حصہ کے طور پر کلگام ضلع کا دورہ کریں گے۔
اپنے دورہ کے دوران ڈاکٹر موروگن ارری گنتو میں سیلاب سے بچاؤ کے کاموں کی پیش رفت کاجائزہ لیں گے اوراسی مقام پر سیلاب کے تحفظ کے بند کے مرحلہ چار کا افتتاح بھی کریں گے ۔ ڈاکٹر ایل موروگن چیک پورہ میں امرت سرور اورپبلک پارک کاافتتاح بھی کریں گے۔
ان مشغولیاں کے علاوہ وزیر موصوف لکھدی پورہ میں ٹراؤٹ فیڈ مل اور چانسر میں ٹراؤٹ فش فارم اور امرت سروور کے علاوہ مشہور اہربل جھرنے کابھی دورہ کریں گے۔ ڈاکٹر موروگن اہربل جھرنا میں ٹراؤٹ سیڈ کاجائزہ بھی لیں گے اور موڈر گام میں زراعت کے مربوط طور طریقوں کابھی معائنہ کریں گے۔
اپنے دورہ کے دوسرے دن وزیرموصوف منی سکریٹریٹ کلگام میں محکمہ جاتی اسٹالس کامعائنہ کریں گے جسے نمائش میں لگایا گیا ہے ۔ اور وہ مختلف سرکاری اسکیموں کے مستفیدین کے ساتھ بات چیت بھی کریں گے۔
ڈاکٹر موروگن ریسٹ ہاؤس چھاول گام میں ضلع افسروں کے ایک جائزہ میٹنگ کی صدارت بھی کریں گے۔
ڈاکٹر موروگن منی سکریٹریٹ کلگام سے ایک شادی ہال کا سنگ بنیاد بھی رکھیں گے، اسمارٹ سٹی پروگرام کے اس ہال کو 6.09 کروڑ روپئے کی لاگت سے تیار کیا جائے گا۔
اپنے دورہ کے اختتام پر وزیرموصوف منی سکریٹریٹ کلگام میں ڈی ڈی سی اورپی آر آئی کے ممبروں کےساتھ بھی گفتگوکریں گے۔
صدر جمہوریہ کا سکریٹریٹ
پریس اعلانیہ
نئی دہلی، 6/اگست 2020، صدر جمہوریہ نے جموں و کشمیر کے لیفٹیننٹ گورنر کے طور پر جناب گریش چند مرمو کا استعفی منظور کرلیا ہے۔
صدر جمہوریہ نے جناب منوج سنہا کو جموں وکشمیر کا لیفٹیننٹ گورنر مقرر کیا ہے، جن کی تقرری گریش چند مرمو کی جگہ پر ان کے عہدہ سنبھالنے کی تاریخ سے موثر تصور کی جائے گی۔
۔۔۔۔۔۔۔۔۔۔۔
U-4359
م ن۔ م م۔ ت ع۔
(Visitor Counter : 129
محنت اور روزگار کی وزارت
پردھان منتری مدرایوجنا
نئی دہلی ،9 0دسمبر : محنت اور روزگارکے وزیرمملکت جناب سنتوش کمارگنگوار نے آج لوک سبھا میں ایک سوال کے تحریری جواب میں اطلاع فراہم کی ہے کہ یکم نومبر ،2019 کی تاریخ تک پردھان منتری مدرایوجنا  کے تحت 10.24لاکھ کروڑروپے مالیت کے کل 20.84کروڑقرض اکاونٹس کو منظوری دی گئی ہے ۔ محنت اور روزگارکی وزارت کے تحت کام کرنے والے ادارے لیبربیورو کے ذریعہ کئے گئے پردھان منتری مدرایوجنا کے سروے کی حاصل کردہ معلومات کے مطابق تقریبا 5کروڑافراد  ان کمپنیوں میں کام کررہے ہیں جن کو اپریل ، 2015 تا مارچ 2018 کے دوران مدرالون دیئے گئے ہیں۔ سروے کی حاصل کردہ معلومات سے اس بات کا بھی انکشاف ہواہے کہ ان مدراقرضوں نے مستفیدین کو اپنی اقتصادی سرگرمیوں جن میں وہ مصروف عمل تھے کو برقراررکھنے کا اہل بنایاہے ۔
بجلی کی وزارت
پانچ اپریل کو رات 9 بجے لائٹ بند کئے جانے کے دوران گرڈکے استحکام کے بندوبست کے لئے خاطر خواہ انتظامات اور پروٹوکول موجود ہیں
نئی دہلی، 4 اپریل 2020، وزیراعظم نے عوام سے اپیل کی ہے کہ پانچ اپریل کو رات 9 بجے سے 9 بجکر 9 منٹ کے درمیان رضا کارانہ طریقے سے اپنی لائٹ بند رکھیں۔بجلی کے مرکزی وزیر نے آج یہاں ایک بیان میں کہا ہے کہ ایسے کچھ خدشات ظاہر کئے گئے ہیں کہ اس سے گرڈ کے استحکام کو نقصان پہنچے گا اور وولٹیج میں اتار چڑھاؤ آئیں گے جس سے بجلی کے آلات کو نقصان پہنچ سکتا ہے۔ان خدمات کو دور کرتے ہوئے بجلی کی وزارت نے کہا ہے کہ یہ خدشات غلط ہیں۔
وزارت نے اس بات پر زور دیا ہے کہ ہندوستانی الیکٹری سٹی گرڈ بہت طاقتور اور مستحکم ہیں اور مانگ میں تبدیلی کے بندوبست کے لئے خاطر خواہ انتظامات اور پروٹوکول موجود ہیں۔
بجلی کی وزارت نے مزیدکہا کہ اس سلسلے میں درج ذیل پر توجہ دیں:
وزیراعظم کی اپیل 5 اپریل کو رات نو بجے سے 9 بجکر 9 منٹ تک محض گھروں کی لائٹ بند کرنے کے لئے ہے۔اسٹریٹ لائٹ یا گھروں میں کمپیوٹر، ٹی وی ، پنکھے، ریفریجریٹر اور اے سی جیسے آلات کو بند کرنے لئے کوئی اپیل نہیں کی گئی ہے۔صرف لائٹ ہی بند کی جائے ۔ اسپتالوں میں اور دیگر ضروری خدمات جیسے عوامی سہولیات ، میونسپل خدمات ، دفتروں ، پولیس اسٹیشنوں ، منیوفیکچرنگ سہولتوں وغیرہ کی لائٹ بند نہیں کی جائے گی۔وزیراعظم کی اپیل محض رہائش گاہ کی لائٹ بند کرنے کے لئے ہے۔
تمام مقامی اداروں سے کہا گیا ہے وہ عوامی تحفظ کے پیش نظر اسٹریٹ لائٹ بند نہ کریں ۔
۔۔۔۔۔۔۔۔۔۔۔
م ن۔ ا گ۔ن ا۔
U-1478
(
وزیراعظم کا دفتر
حکومت سبز توانائی کے شعبے میں پائیدار ترقی کے لیے پوری طرح پرعزم ہے: وزیراعظم
وزیر اعظم نریندر مودی نے کہا ہے کہ حکومت سبز توانائی کے شعبے میں پائیدار ترقی کے لیے پوری طرح پرعزم ہے۔
جناب مودی بھاری صنعتوں کے مرکزی وزیر ڈاکٹر مہندر ناتھ پانڈے کے ایک ٹویٹ کا جواب دے رہے تھے، جس میں انہوں نے بتایا ہے کہ ایف اے ایم ای ll اسکیم کے تحت الیکٹرک گاڑیوں نے 22.9 کروڑ لیٹر ایندھن کی بچت کی ہے اور ساتھ ہی 33.9 کروڑ کلو سی او2 کو کم کیا ہے۔
وزیر اعظم نے ٹویٹ کیا:
’’سبز توانائی کے شعبے میں مسلسل ترقی کے لیے ہماری حکومت پوری طرح سے عہد بند ہے۔‘‘
وزارت دفاع
انڈیاانٹرنیشنل سائنس فیسٹول  2020 کی نقاب کشائی
سائنس وٹکنالوجی ، ارضیات سائنس اور صحت وخاندانی فلاح وبہبود کے مرکز ی وزیرڈاکٹرہرش وردھن نے آج لیہہ۔ لداخ کی ڈی آرڈی او تجربہ گاہ ، ڈیفنس انسٹی ٹیوٹ آف ہائی ایلٹی ٹیوڈریسرچ  میں انڈیاانٹرنیشنل سائنس فیسٹول -2020کی نقاب کشائی کی صدارت کی ۔ اس پروگرام کا انعقاد ورچوئل کانفرنس کے طورپر کیاگیا۔
انڈیاانٹرنیشنل سائنس فیسٹول کاانعقاد ہرسال کیاجاتاہے تاکہ سائنس وتکنالوجی کو فروغ دیاجاسکے اور یہ دکھایاجاسکے کہ سائنس کی کس طرح ایک مختصرمدت کے دوران ہندوستان کوترقی یافتہ ملک بننے کی جانب رہنمائی کرسکتی ہے ۔اس کا مقصد عوام کو سائنسی سرگرمیوں میں مشغول کرنا اور سائنس کی خوشی منانے کے لئے آمادہ کرنا اوریہ دکھانا ہے کہ کس طرح سائنس ، ٹکنالوجی ، انجینئرنگ اور ریاضی ہماری زندگیوں کو بہتربنانے کے لئے حل فراہم کرتی ہے ۔
ڈاکٹرہرش وردھن نے آن لائن میڈیا کے ذریعہ اپنے خطاب میں سامعین کواس تہوارکومنانے کی اہمیت کے بارے میں بتایااورتمام وابستگان سے سائنس وٹکنالوجی کو ملک کے دوردراز علاقوں تک پہنچانے کے لئے کہا۔ انھوں نے آئی آئی ایس ایف کی چھٹی تقریب میں ‘‘ہندوستان کو خود کفیل بنانے اورعالمی فلاح وبہبود کے لئے تعاون کرنے ’’میں سائنس وٹکنالوجی کی اہمیت کو بھی اجاگرکیا۔ انھوں نے لداخ خطے میں زرعی ومویشی ترقی کی بہتری کی سمت میں تعاون کے لئے ڈی آئی ایچ اے آرکو مبارکباد دی ۔
لداخ کے لیفٹیننٹ گورنرجناب آرکے ماتھرنے اپنے خطاب میں آبادی کے سماجی واقتصادی معیارکوبہترکرنے کے ساتھ ساتھ ، طبعی رکاوٹوں کی چنوتیوں کے باوجود ملک کے ہرکونے میں پہنچنے کی اسکیم قدرتی صلاحیت میں سائنس وٹکنالوجی کے رول کے بارے میں بتایا۔ انھوں نے مزید کہاکہ یہ لداخ کے خطے کی زندگی کے لئے اہمیت کی حامل ہے جہاں پرانسانوں اورجانوروں کو زندہ رہنے کے لئے سخت ماحولیات کی چنوتیوں کا سامنا کرنا پڑتاہے۔انھوں نے کہاکہ سائنس وٹکنالوجی نے لداخ میں عام لوگوں اورمقامی کسانوں کی زندگی کوآرام دہ بنانے میں کافی مدد کی ہے ۔ اس علاقے میں ڈی آئی ایچ اے آرنے بے شمارخدمات انجام دی ہیں ۔
لداخ کے رکن پارلیمنٹ جناب جمیانگ تسیرنگ نام گیال نے اپنے خطاب میں ڈی آئی ایچ اے آرکی تعریف کرتے ہوئے کہاکہ اس میں لداخ میں متعدد قسم کی سبزیاں دستیاب کرانے کے لئے مناسب ٹکنالوجی تیارکرنے میں مدد کی ہےاورکہاکہ دوردراز کے علاقوں میں دوسرے شعبوں میں بھی سائنس وٹکنالوجی کا استعمال کیاجاناچاہیئے ۔
ڈی ڈی آراینڈ ڈی کے سکریٹری اور ڈی آرڈی اوکے چیئرمین ،ڈاکٹرجی ستیش ریڈی نے سائنس وتکنالوجی کے اس بڑے تہوارکے لئے منتظمین اورسائنسی برادری کو نیک خواہشات پیش کیں ۔ ڈی آرڈی اوکے ڈی جی  ڈاکٹراے کے سنگھ نے موجودہ مقامی مسائل کے مقامی حل کے لئے سائنس وتکنالوجی کو مضبوط کرنے پرزوردیا۔
اس پروگرام میں آن لائن میڈیا کے ذریعہ انتظامیہ ، پالیسی ، تعلیم ، زراعت ، سرمایہ کاری جیسے شعبوں میں اورطلباء کی طرف سے بڑی تعداد میں لوگوں نے شرکت کی ۔
وزیراعظم کا دفتر
وزیر اعظم نے معروف ادیب نریندر کوہلی کے انتقال پر تعزیت کا اظہار کیا
وزیراعظم جناب نریندرمودی نے معروف ادیب نریندرکوہلی کے انتقال پر تعزیت کا اظہارکیا ہے۔ ایک ٹوئیٹ میں وزیراعظم نے کہا ؛معروف ادیب نریندر کوہلی کے انتقال سے شدید تکلیف ہوئی ہے ۔ ادب میں اپنے افسانوی اور تاریخی کرداروں کے زندہ مثال کے لئے ہمیشہ یاد کئے جائیں گے۔ سوگ کی اس گھڑی میں ان کے اہل خانہ اور مداحوں سے میری تعزیت۔ اوم شانتی! "
خوراک کی ڈبہ بندی کی صنعتوں کی وزارت
خوراک کی ڈبہ بندی کی صنعت میں روزگار کے مواقع
ماحولیات، جنگلات اور تبدیلی آب و ہوا کے مرکزی وزیر مملکت جناب پرہلاد سنگھ پٹیل نے راجیہ سبھا میں ایک تحریری جواب میں بتایا کہ پردھان منتری کسان سمپدا یوجنا  کی متعلقہ جزوی اسکیموں کے لئے کئے گئے جائزے کے مطابق، اس کی متعلقہ جزوی اسکیموں کی مدد سے چل رہے پروجیکٹو ں میں براہ راست/ بالواسطہ روزگار کے مواقع پیدا ہوئے ہیں۔ سال 2020 میں میسرز نابارڈ کنسلٹینسی لمیٹڈ کے ذریعےکرائے گئے پی ایم کے ایس وائی کے تحت مربوط کولڈ چین اور ویلیو ایڈیشن انفراسٹرکچر اسکیم کے جائزہ مطالعے میں، اندازہ لگایا گیا ہے کہ ہر ایک پروجیکٹ سے تقریباً 600 براہ راست یا بالواسطہ طور پر روزگار کے مواقع پیدا ہوئے ہیں۔ ایک اندازہ کے مطابق پی ایم کے ایس وائی کی جزوی اسکیموں کے تحت پورے کئے گئے پروجیکٹوں سے تقریباً 9.69 لاکھ براہ راست یا بالواسطہ طور پر روزگار کے نئےمواقع پیداہوئے ہیں۔ چونکہ خوراک کی ڈبہ بند ی کی صنعت سے متعلق پیداوار سے منسلک ترغیبی اسکیم اور پردھان منتری فارملائزیشن آف مائیکروفوڈ پروسیسنگ انٹرپرائزز  نسبتاً نئی اسکیمیں ہیں، اس لئے ان کے لئے ایسا کا جائزہ مطالعہ منعقد نہیں کیا گیا ہے۔
خوارک کی ڈبہ بندی کی وزارت  سال 21-2020 سے 25-2024 تک پانچ برسوں کے دوران قرض سے جڑی سبسڈی کے ذریعے ملک میں 2 لاکھ مائیکرو فوڈ پروسیسنگ انٹرپرائزز قائم کرنے/ اپ گریڈیشن کے لئے مالی، تکنیکی اور کاروباری مدد فراہم کرنے کی غرض سے مرکز کی امداد یافتہ پی ایم فارملائزیشن آف مائیکرو فوڈ پروسیسنگ انٹر پرائزز  اسکیم کو نافذ کررہا ہے، جس میں 10 ہزار کروڑ روپے خرچ ہوں گے۔ اس اسکیم کا مقصد خوراک کی ڈبہ بند صنعت کے غیر منظم حصے میں انفرادی طور پر مائیکرو انٹرپرائزز میں مسابقت کو بڑھانا اور اس شعبے کو باضابطہ بنانے کو فروغ دینا ہے۔ پی ایم ایف ای اسکیم کے صلاحیت سازی کے حصے کے تحت، ایم او ایف پی آئی، تربیت دینے والے افراد، ضلع سطح پر وسائل فراہم کرنے والے افراد، کاروباری افراد اور دیگر مختلف گروپوں کی تربیت کے لئے مدد فراہم کرتا ہے۔ پی ایم ایف ایم ای اسکیم کے متعلقہ جز کے تحت مائیکرو فوڈ پروسیسنگ انٹرپرائزز گروپوں کو ان کی برانڈنگ اور مارکیٹنگ کے لئے 50 فیصد تک امداد فراہم کی جاتی ہے۔
وزارت خزانہ
محکمہ مالیاتی خدمات کے سکریٹری نے 3 ماہ کی طویل مہم کے دوران پردھان منتری جیون جیوتی بیمہ یوجنا اور پردھان منتری سرکشا بیمہ یوجنا کے تحت اندراج کو بڑھانے کے لیے 10 مرکزی وزارتوں/محکموں کے ساتھ ہونے والی میٹنگ کی صدارت کی
محکمہ مالیاتی خدمات ، وزارت خزانہ کے سکریٹری ڈاکٹر وویک جوشی نے گرام پنچایت کی سطح پر چھوٹی بیمہ اسکیموں جیسے کہ پردھان منتری جیون جیوتی بیمہ یوجنا  اور پردھان منتری سرکشا بیمہ یوجنا  کے تحت کوریج کو بڑھانے کے لیے آج دس  مرکزی وزارتوں/محکموں یعنی وزارت محنت اور روزگار، وزارت ہاؤسنگ اور شہری امور، پنچایتی راج کی وزارت، دیہی ترقی کی وزارت، کانوں کی وزارت، وزارت کوئلہ، زراعت اور کسانوں کی بہبود کی وزارت، خواتین اور بچوں کی ترقی کی وزارت، محکمہ ڈاک اور انڈیا پوسٹ پیمنٹ بینک  کے نمائندوں کے ساتھ ایک میٹنگ کی صدارت کی۔ یکم اپریل 2023 سے 30 جون 2023 تک چلنے والی اس 3 ماہ کی مہم کے دوران ملک کے تمام اضلاع کا احاطہ کیا جائے گا۔
ڈاکٹر جوشی نے متعلقہ وزارتوں/محکموں کو ان دونوں چھوٹی بیمہ اسکیموں کے تحت سیلف ہیلپ گروپس  کے ارکان، آنگن واڑی کارکنوں، ہیلتھ ورکرز، سینیٹری ورکرز، کان ورکرز، تمام غیر منظم مزدوروں، گلیوں کے دکانداروں، شہری بلدیاتی اداروں کے عملے کے کارکنوں، منریگا کارکنوں، اور پی ایم کسان کے مستفیدین وغیرہ کی زیادہ سے زیادہ کوریج کی تاکید کی۔ ڈاکٹر جوشی نے وزارتوں/محکموں سے اس بات کو یقینی بنانے میں فعال کردار ادا کرنے کے لیے تعاون بھی طلب کیا کہ یہ مہم زیادہ سے زیادہ اہل مستفیدین تک پہنچ جائے۔
پی ایم جے جے بی وائی اور پی ایم ایس بی وائی کے بارے میں
پی ایم جے جے بی وائی اور پی ایم ایس بی وائی کا مقصد شہریوں کو، خاص طور پر معاشرے کے پسماندہ طبقوں کو، سماجی تحفظ کے حصے کے طور پر زندگی کا اور حادثاتی بیمہ فراہم کرنا ہے۔ پی ایم جے جے بی وائی کسی بھی وجہ سے موت کی صورت میں 2 لاکھ روپے کا انشورنس کور فراہم کرتا ہے، جبکہ پی ایم ایس بی وائی موت یا مستقل معذوری کے لیے 2 لاکھ روپے اور جزوی معذوری کی صورت میں 1 لاکھ روپے کا حادثاتی بیمہ فراہم کرتا ہے۔ دونوں اسکیمیں ایسے حالات میں سبسکرائبرز اور/یا ان کے خاندانوں کو انتہائی ضروری مالی مدد فراہم کرتی ہیں۔
وزیراعظم کا دفتر
وزیر اعظم مودی کل جی 20 کے ورچووَل اجلاس میں شرکت کریں گے
نئی دہلی، 25 مارچ2020، وزیر اعظم جناب نریندر مودی کورونا وائرس سے متعلق مسائل پر تبادلہ خیال کے لئے جی 20 کے ورچووَل اجلاس میں شرکت کریں گے۔
وزیر اعظم نے ایک ٹوئیٹ میں کہا، ’’جی 20 کو کووِڈ۔19 وبا سے نمٹنے کے لئے ایک اہم عالمی کردار ادا کرنا ہے۔ میں، سعودی کی جی 20 صدارت میں کل سے شروع ہونے والے جی20 کے ورچووَل اجلاس میں ثمرآور گفتگو کی امید کرتا ہوں۔‘‘